钦定古今图书集成/明伦汇编/官常典/第771卷 > 册府元龟 > 季友
## 钦定古今图书集成/明伦汇编/官常典/第771卷 > 册府元龟 > 季友

按《左传》庄公二十七年：秋，公子友如陈，葬原仲，非礼
也。原仲，季友之旧也。　三十二年“初，公筑台临党氏，
见孟任，从之閟，而以夫人言许之，割臂盟。公生子般，
雩讲于梁氏女公子观之，圉人荦自墙外与之戏。子
般怒，使鞭之。公曰：‘不如杀之，是不可鞭。荦有力焉，能
投盖于稷门。公疾，问后于叔牙，对曰：‘庆父材’。问于季
友’”，对曰：“臣以死奉般。”公曰：“乡者牙。”曰：“庆父材。”成季使
以君命，命僖叔，待于鍼巫氏。使鍼季鸩之，曰：“饮此则
有后于鲁国。不然，死且无后。”饮之，归，及逵泉而卒。立
叔孙氏。八月癸亥，公薨于路寝。子般即位，次于党氏。
冬十月己未，共仲使圉人荦贼子般于党氏。成季奔
陈，立闵公。　闵公元年秋八月，公及齐侯盟于落姑，
请复季友也。齐侯许之，使召诸陈。公次于郎以待之。
季子来归，嘉之也。　二年初，公傅夺卜𬺈田，公不禁。
秋八月辛丑，共仲使卜𬺈贼公于武闱。成季以僖公
适邾，共仲奔莒，乃入立之。以赂求共仲于莒，莒人归之，及密，使公子鱼请，不许，哭而往。共仲曰：“奚斯之声
也。”乃缢。闵公，哀姜之娣，叔姜之子也，故齐人立之。共
仲通于哀姜，哀姜欲立之。闵公之死也，哀姜与知之。
故孙于邾，齐人取而杀之。于夷以其尸归僖公请而
葬之。　成季之将生也，桓公使卜楚丘之父卜之，曰：
“男也。其名曰友，在公之右。间于两社，为公室辅。季氏
亡，则鲁不昌。”又筮之，遇《大有》之《干》，曰：“同复于父，敬如
君所。”及生，有文在其手曰“友”，遂以命之。成风闻成季
之繇，乃事之而属僖公焉，故成季立之。　僖公元年
冬，莒人来求赂。公子友败诸郦，获莒子之弟挐。非卿
也，嘉获之也。公赐季友汶阳之田及费。　三年，齐侯
为阳谷之会，来寻盟。冬，公子友如齐莅盟。